คำสั่งการประปานครหลวงคำสั่งการประปานครหลวงที่ ๒๓๑/๒๕๒๘เรื่อง หลักเกณฑ์การขอใช้น้ำประปาชั่วคราวและอัตราค่าใช้จ่าย[๑] เพื่อให้การปฏิบัติงานของสำนักงานประปาสาขาในส่วนที่เกี่ยวกับการอนุญาตการขอรับใช้น้ำประปาชั่วคราวเป็นไปด้วยความเรียบร้อยและรวดเร็วอาศัยอำนาจตามความในข้อ ๗ ของระเบียบการประปานครหลวง ฉบับที่ ๑๓๒ ว่าด้วยการขอรับใช้น้ำประปาชั่วคราวพ.ศ. ๒๕๒๘ จึงกำหนดหลักเกณฑ์การขอใช้น้ำประปาชั่วคราวและอัตราค่าใช้จ่ายไว้ ดังต่อไปนี้๑. การขอรับใช้น้ำประปา๑.๑ผู้มีความประสงค์ขอใช้น้ำประปาชั่วคราว ให้ยื่นคำขอรับใช้น้ำที่สำนักงานประปาสาขาหรือสำนักงานประปาอิสระ ตามแบบที่กำหนด พร้อมทั้งแสดงหลักฐานบัตรประจำตัว หรือสำเนาทะเบียนบ้านที่อยู่ในปัจจุบัน๑.๒การติดตั้งมาตรวัดน้ำใช้น้ำประปาชั่วคราว๑.๒.๑กรณีที่จะโอนการใช้น้ำประปาชั่วคราวเป็นการใช้น้ำประปาถาวรในอนาคตให้ขอติดตั้งมาตรวัดน้ำตามขนาดที่จะใช้น้ำประปาถาวร ส่วนระหว่างที่ใช้น้ำประปาชั่วคราวให้สำนักงานประปาสาขาติดตั้งมาตรวัดน้ำตามขนาดที่เหมาะสมกับการใช้น้ำไปก่อน๑.๒.๒กรณีที่จะใช้น้ำชั่วคราวแล้วเลิกใช้เมื่อเสร็จสิ้นการก่อสร้างหรืออื่น ๆ ให้ติดตั้งมาตรวัดน้ำตามขนาดที่เหมาะสมกับการใช้น้ำ๑.๓การพิจารณาอนุญาตการใช้น้ำชั่วคราว ให้ผู้มีอำนาจอนุมัติติดตั้งประปาใหม่ มีอำนาจอนุมัติการใช้น้ำชั่วคราวด้วยกรณีติดตั้งมาตรวัดน้ำต่ำกว่าขนาดที่ขอใช้น้ำตามข้อ๑.๒.๑ ให้ผู้จัดการสาขาเป็นผู้อนุมัติ๑.๔ระยะเวลาการใช้น้ำประปาชั่วคราวมีกำหนดระยะเวลา ๖ เดือน หากมีความประสงค์จะขอใช้น้ำต่อไปอีกจะต้องยื่นคำร้องขอต่อระยะเวลาเป็นคราว ๆ ไป๑.๕ผู้ขอรับใช้น้ำจะต้องเสียค่าใช้จ่ายในการติดตั้งประปาชั่วคราวเช่นเดียวกับการขอติดตั้งประปาถาวรยกเว้นเงินประกันการใช้น้ำ ผู้ขอรับใช้น้ำจะต้องวางเงินประกันการใช้น้ำประปาชั่วคราวตามอัตราที่กำหนด๒. การขอต่อระยะเวลาการใช้น้ำ๒.๑ผู้ใช้น้ำที่ประสงค์จะขอต่อระยะเวลาการใช้น้ำ ให้ยื่นคำร้องขอต่อระยะเวลาการใช้น้ำที่สำนักงานประปาสาขาตามแบบคำร้องที่กำหนดไว้ ก่อนครบกำหนดระยะเวลาอนุญาตการใช้น้ำ ไม่น้อยกว่า ๗ วัน๒.๒การต่อระยะเวลาการใช้น้ำจะอนุญาตให้ต่อได้ครั้งละไม่เกิน ๖ เดือน๒.๓การพิจารณาอนุญาตต่อระยะเวลาการใช้น้ำการต่อระยะเวลาการใช้น้ำครั้งที่๑ และครั้งที่ ๒ ให้ผู้มีอำนาจอนุญาตให้ติดตั้งเป็นผู้พิจารณาอนุญาตการต่อระยะเวลาการใช้น้ำครั้งที่๓ และครั้งที่ ๔ ให้ผู้บังคับบัญชาสูงขึ้นอีกระดับหนึ่งเป็นผู้พิจารณาอนุญาตการต่อระยะเวลาการใช้น้ำเกินจากครั้งที่๔ ให้ผู้จัดการสาขาเป็นผู้พิจารณาอนุญาตผู้พิจารณาอนุญาตจะไม่อนุญาตให้ต่อระยะเวลาการใช้น้ำเมื่อเห็นว่าไม่เหมาะสมหรือผู้ใช้น้ำปฏิบัติผิดสัญญาการใช้น้ำที่ให้ไว้๒.๔อัตราค่าธรรมเนียมในการต่อระยะเวลาการใช้น้ำประปาชั่วคราวดังนี้ขนาดมาตรวัดน้ำ ( ∅ นิ้ว)จำนวนเงิน (บาท)๑/๒๓/๔๑๑ ๑/๒๒๒ ๑/๒๓๔๖๘๑๐๐๑๕๐๒๐๐๓๐๐๕๐๐๖๐๐๘๐๐๑,๐๐๐๑,๐๐๐๑,๐๐๐รายที่สำนักงานประปาสาขาติดตั้งมาตรวัดน้ำขนาดต่ำกว่าที่ขอใช้น้ำตามข้อ๑.๒.๑ ให้คิดค่าธรรมเนียมในการต่อระยะเวลาการใช้น้ำ ตามขนาดมาตรวัดน้ำที่ติดตั้งให้๒.๕ถ้าผู้ใช้น้ำยื่นคำร้องขอต่อระยะเวลาการใช้น้ำภายหลังกำหนดเวลาตามข้อ๒.๑ ผู้ใช้น้ำจะต้องเสียค่าธรรมเนียมในการต่อระยะเวลาการใช้น้ำ นอกเหนือจากค่าใช้จ่ายอื่นเป็น๒ เท่า ของอัตราค่าธรรมเนียมตามปกติ๓. การโอนการใช้น้ำประปาชั่วคราวเป็นการใช้น้ำถาวร๓.๑ผู้ใช้น้ำที่ประสงค์จะโอนการใช้น้ำชั่วคราวเป็นการใช้น้ำถาวร ให้ยื่นคำร้องตามแบบที่กำหนดพร้อมหลักฐานประกอบการใช้น้ำถาวรที่สำนักงานประปาสาขาก่อนครบกำหนดระยะเวลาการใช้น้ำชั่วคราวกรณีที่ยื่นขอโอนการใช้น้ำภายหลังครบกำหนดระยะเวลาการใช้น้ำต้องยื่นขอต่อระยะเวลาการใช้น้ำตามข้อ ๒.๕ ก่อน จึงโอนการใช้น้ำได้๓.๒ค่าธรรมเนียมการโอนการใช้น้ำ ผู้ใช้น้ำจะต้องเสียค่าธรรมเนียมในการโอนการใช้น้ำเป็นเงิน ๕๐ บาท (ห้าสิบบาทถ้วน)๓.๓การโอนการใช้น้ำ ให้ผู้มีอำนาจอนุญาตต่อระยะเวลาการใช้น้ำตามข้อ ๒.๓ เป็นผู้พิจารณาอนุญาตหากปรากฏว่า มาตรวัดน้ำชำรุดเสียหายหรือใช้การไม่ได้ และ หรือจำเป็นต้องย้ายสถานที่ติดตั้งมาตรวัดน้ำผู้ใช้น้ำจะต้องเสียค่าใช้จ่ายในการเปลี่ยนมาตรวัดน้ำใหม่ และ หรือค่าใช้จ่ายการย้ายมาตรวัดน้ำอีกส่วนหนึ่งด้วย๔. การคิดค่าบริการอุปกรณ์รายเดือนให้คิดตามขนาดมาตรวัดน้ำที่ติดตั้งให้ตามอัตราค่าบริการอุปกรณ์รายเดือนที่กำหนดไว้ทั้งนี้ตั้งแต่วันที่ ๒๒ กรกฎาคม ๒๕๒๘ เป็นต้นไปสั่ง ณ วันที่ ๒๒ กรกฎาคมพ.ศ. ๒๕๒๘อาทิตย์ อุไรรัตน์ผู้ว่าการการประปานครหลวงนันทนา/ผู้จัดทำ๓ สิงหาคม ๒๕๔๙สุเมธ/ปรับปรุง๑๗ กรกฎาคม ๒๕๕๘[๑] ราชกิจจานุเบกษาเล่ม ๑๒๓/ตอนที่ ๗๐ ง/หน้า ๒๐๒/๒๗ กรกฎาคม ๒๕๔๙